सोह्रखुट्टे

सोह्रखुट्टे ठमेल, स्वयम्भूनाथ र बालाजुको छेउमा अवस्थित काठमाडौँ सहरको पुरानो भागमा रहेको सहरी बस्ती हो। चौबाटोमा सोह्रखुट्टे नामक एउटा पाटी रहेको छ जसलाई करिब २०० वर्षअघि काजी दामोदर पाँडेका सन्तानले निर्माण गरेका थिए। सडक विस्तारका कारण क्षतिग्रस्त यो पाटी वि.सं. २०७२ को भूकम्पले झनै क्षतिग्रस्त भएको थियो। १६ वटा काठका खाँबोको आधारमा यस पाटीको नाम राखिएको हो। ऐतिहासिक रूपमा, यो स्थान बृहत् हिमालय काठमाडौँ-नुवाकोट-केरुङ व्यापारिक मार्गको लागि महत्त्वपूर्ण स्थान थियो।

 सन्दर्भहरू 

श्रेणी:काठमाडौँका आवासीय क्षेत्रहरू